New Nintendo 3DS

New Nintendo 3DS er en håndholdt spillkonsoll utviklet av Nintendo. Konsollen ble annonsert for første gang 29. august 2014 og lansert 11. oktober 2014 i Japan og 13. februar 2015 i Europa og Nord-Amerika.

New Nintendo 3DS har en rekke forbedringer i maskinvaren i forhold til Nintendo 3DS fra 2011. Konsollen har oppgraderte prosessorer og økt RAM i forhold til originalen, bruker ansiktssporing med frontkameraet for å gjengi en mer stabil 3D-funksjon og har to ekstra skulderknapper og en ekstra analog stikke på høyresiden av konsollen. I likhet med Nintendo 3DS, har New Nintendo 3DS en større variant med større skjermer, New Nintendo 3DS XL (kjent som New Nintendo 3DS LL i Japan). Den minste varianten av New Nintendo 3DS har utskiftbare frontdeksler og primærfargede ABXY-knapper.

Enkelte spill er eksklusive for New Nintendo 3DS på grunn av den kraftigere maskinvaren i konsollen, blant annet Xenoblade Chronicles 3D. New Nintendo 3DS kan også spille av utvalgte spill fra Super Nintendo Entertainment System gjennom Virtual Console.

Referanser

Eksterne lenker 
 

Spillkonsoller fra Nintendo